Skyhøyt opplag for erotikk-dronningen
Av: NINA-BETAHE TØRUM - Jeg har aldri opplevd en lignende salgsfart i løpet av min tid i Gyldendal. Den overveldende interessen viser hvordan det er mulig at bøkene allerede har solgt i over 40 millioner eksemplarer verden over, sier salgs- og markedsdirektør i Gyldendal Forlag, Astrid Dalaker. Grunnet den første boken i suksess-seriens ekstreme etterspørsel, har bok nummer to «Bundet» fått et førsteopplag på 50 000 bøker. Dermed har «Fifty Shades»-serien hittil et samlet opplag på hele 150 000 bøker den første måneden i Norge. ANMELDELSE:Vanilje-SM for alle pengaRedaksjonssjef for oversatt litteratur, Cathrine Bakke Bolin, tror det er flere grunner til den erotiske bokseriens rekordstore etterspørsel: - Først og fremst er «Fifty Shades»-bøkene en besettende kjærlighetsfortelling med stor underholdningsverdi. De er dessuten skrevet av en dreven og modig kvinnelig forfatter som våger å sette kvinners lyst i sentrum, sier hun.Siden Gyldendal kjøpte rettighetene til norsk utgivelse, har «Fifty shades of grey» gitt over 350 oppslag i norske medier. Bakke Bolin opplever bok nummer to som enda mer handlingsmettet og dramatisk enn den første boken. Men det vil heller ikke her skorte på sterkt erotiske innslag. - Uten å avsløre for mye, kan jeg vel røpe at forholdet mellom Ana Steele og Christian Grey tar nye og overraskende vendinger. Leserne vil endelig få en dypere forståelse av mysteriet Christian Grey, sier hun.
I dag lanseres andre bok i E. L James' «Fifty Shades»-serie. Enorm etterspørsel fører til rekordopplag.